wickkiey/tamil-wikipedia-chunked huggingface dataset:
# செயற்கை நரம்பணு

**செயற்கை நரம்பணு** அல்லது **செய்நரம்பணு** என்பது ஓர் உயிருடம்பில் உள்ள நரம்பணுவைப்போன்ற இயக்கம் கொண்டதாக வுருவாக்கப்பட்ட மிக எளிமையான கணித ஒப்புரு (மாதிரி) ஆகும். செயற்கை நரம்பணுப் பிணையத்தில் அடிப்படை அலகு இந்த செய்நரம்பணு அல்லது செயற்கை நரம்பணுவாகும். செய்நரம்பணுவுக்குப் பல உள்ளிடு இழைகளும், அந்த ஒவ்வொரு உள்ளீடும் ஒவ்வொரு குறிப்பிட்ட வலுவுடன் (நிறை, weight) உள்ளீடு செய்யுமாறும் அமைக்கப்பட்டிருக்கும்.  
ஒன்று அல்லது ஒன்றுக்கு மேற்பட்ட உள்ளீடுகளைப் பெற்று, அவற்றின் நிறைகளையும் கணக்கில் கொண்டு ஒரு தொகையை கணக்கிட்டு ஒரு வெளியீட்டைத் தரும். பொதுவாக இந்த தொகையீடு எதோ ஒரு வகையில் வெவ்வேறு உள்ளீடுகளைக் கூட்டாக நிறைகளோடு கணிக்கப்பட்டு ஒரு ஏவல்சார்பு விளைவை உண்டாக்கும். உள்ளீடுகளைத் நிறைப்படி தொகுத்து ஒரு மாற்றல்சார்பு (transfer function) முறைப்படி அனுப்பப்படும்.
# செயற்கை நரம்பணு

## கூறுகள்

- உள்ளீடுகள்/inputs
- நிறைகள்/weights
- தொகையீடு/summation
- ஏவல் சார்பு/activation function
- வெளியீடு/output
# செயற்கை நரம்பணு

## கணித அடிப்படை

ஒரு தரப்பட்ட செயற்கை நரம்பணுவுக்கு *m*&nbsp;+&nbsp;1 உள்ளீடுகள் *x*<sub>0</sub> through *x*<sub>*m*</sub> வரையான உள்ளீட்டு சமிக்கைகளும் அவற்றின் weights *w*<sub>0</sub> through *w*<sub>*m*</sub> எனக் கொள்க. முதலாவது உள்ளீடு *x*<sub>0</sub> பொதுவாக +1 என்ற பெறுமதியைப் பெறும். இதலால் இது ஒர் சாய்வு கொண்ட உள்ளீடு (*bias* input), with *w*<sub>*k*0</sub>&nbsp;=&nbsp;*b*<sub>*k*</sub>. இதனால் உண்மையில் *m* உள்ளீடுகளே நரம்பணுவுக்கு உள்ளன, அவை from *x*<sub>1</sub> to *x*<sub>*m*</sub>.  
நரம்பணுவின் *k* வது வெளியிடு பின்வருமாறு அமையும்:  
:<math>y_k = \varphi \( \sum_{j=0}^m w_{kj} x_j \)</math>  
Where <math>\varphi</math> (phi) is the transfer function.  
இந்த வெளியீடானாது உயிருடலத்தில் உள்ள நரம்பணுவின் உடலச்சு (axon) போன்றது. இது செலுத்தும் இயக்கக்குறிப்பின் மதிப்பு இதனோடு தொடர்பு கொண்டிருக்கும் அடுத்த நரம்பணுவின் உள்ளீடுகளில் ஒன்றாக இயங்கும். அல்லது வேறு விதமாகவும் இயங்கவல்லது
# வடமோதங்கிழார்

வடமோதங் கிழார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை அகநானூறு 317, புறநானூறு 260 ஆகியவை.  
வடமோதம் என்பது ஊரின் பெயர். இந்த ஊர் மக்கள் இவரைத் தமக்கு உரிமையுள்ள தலைவராகக் கொண்டமையால் இவரை ஊர்ப்பெயராலேயே வழங்கலாயினர்.
# வடமோதங்கிழார்

## அகநானூறு 317 செய்தி

கார்காலம் வந்ததும் இல்லம் வந்து சேர்வேன் என்று தலைவன் சொல்லிச் சென்றான். கார்காலம் வந்தும் தலைவன் வரவில்லையே என்று தலைவி ஏங்கும்போது அவள் எதிரில் தலைவன் வந்து நிற்கிறான்.  
இப்பாடலில் செடியினங்களும், விலங்கினங்களும், பொன்வேலைக் கன்னத் தொழிலும் விக்கமாகத் தெரிவிக்கப்பட்டுள்ளன.  
*பொன்செய் கன்னம்* - வெள்ளியை அரத்தால் அராவும்போது வெள்ளித் துகள்கள் உதிர்வது போல வண்டுகள் ஊதும்போது குரவம் பூக்கள் கோங்கம் பூக்களின் மேல் உதிருமாம்.  
முருக்கம் பூ - செவ்வண்ணம் ஏற்றிய மகளிர் நகம்போல் பூக்கும்.  
தும்பி - யாழிசை போல் துவைக்கும்(ஒலிக்கும்)  
ஆன்(பசு) - வேனில் காலத்தில் இணைவிழைச்சை விரும்பும்.  
குயில் - பூத்திருக்கும் மரா மரத்தில் இருந்துகொண்டு கூவும்.  
இப்படிப்பட்ட கார் காலத்தில் வருவேன் என்றார்.
# வடமோதங்கிழார்

## புறநானூறு 260 செய்தி

பாணன் ஒருவன் வள்ளல் ஒருவனை நாடிப் பசியோடு வருகிறான். வரும் வழியில் கள்ளிக்காட்டில் கடவுளாகி நிற்கும் தன் முன்னாள் வள்ளல் ஒருவனை வாழ்த்தி வணங்கிவிட்டு வருகிறான். அவனுக்குப் புலவர் கூறுவதாக அமைந்துள்ளது இந்தக் கையறுநிலைப் பாடல்.  
பாண, கேண்மதி! நீ தேடிவந்த மீளியாளன் பகைவர் கவர்ந்துசென்ற ஆனிரைகளை மீட்டு வந்த செய்தியைத் தன் ஊர்மக்களிடம் சொல்லிவிட்டு உடம்பொடு யாரும் செல்லமுடியாத உலகுக்கு உயிரை மட்டும் கொண்டுசென்றுவிட்டான். வையகம் புலம்பிக்கொண்டிருக்கிறது. பாம்பு விழுங்கிய மதியம் போல அவன் உடல் கிடக்கிறது. என்றாலும் **"கம்பமொடு துளங்கிய இலக்கம்"** போல அவன் உடல் வேல் பாய்ந்த நிலையில் நிறுத்தி வைக்கப்பட்டுள்ளது. நீ அங்குச் சென்றால் மற்றவர்கள் உன் பசியை ஆற்றினும் ஆற்றுவர். என்றாலும் உனக்கு எவ்வம்(துன்பம்) இருக்கத்தான் செய்யும்.  
- கம்பமொடு துளங்கிய இலக்கம் = கம்பத்தில் எரியும் தெருவிளக்கு
# நடுவர் முடிவு மீளாய்வு முறைமை

**நடுவர் முடிவு மீளாய்வு முறைமை ** (Umpire Decision Review System, சுருக்கமாக **UDRS** அல்லது **DRS**) துடுப்பாட்ட விளையாட்டில் சோதனை முயற்சியாக செயல்படுத்தப்பட்டு வரும் ஓர் தொழில்நுட்பம் சார்ந்த முறைமையாகும். இது முதலில் தேர்வுத் துடுப்பாட்டத்தில் அறிமுகப்படுத்தப்பட்டது. ஓர் மட்டையாளரை ஆட்டமிழந்தவராக (அல்லது இழக்காதவராக) ஆடுகளத்தில் உள்ள நடுவர் எடுக்கும் முடிவுகள் சர்ச்சைக்குள்ளாகும்போது அவற்றை மீளாய்வு செய்வதே இம்முறைமையின் சீரிய நோக்கமாகும். இந்தப் புது முறைமையை பன்னாட்டுத் துடுப்பாட்ட அவை 24 நவம்பர் 2009ஆம் ஆண்டு நியூசிலாந்திற்கும் பாக்கித்தானிற்கும் இடையே டுனெடின் நகர பல்கலைக்கழக மைதானத்தில் நடந்த முதல் தேர்வின்போது அலுவல்முறையில் அறிமுகப்படுத்தியது. ஒருநாள் துடுப்பாட்டத்தில் சனவரி 2011யில் இங்கிலாந்திற்கும் ஆத்திரேலியாவிற்குமான தொடரில் முதன்முதலாக செயல்படுத்தப்பட்டது.
# நடுவர் முடிவு மீளாய்வு முறைமை

## முறைமை

ஐசிசியின் முழுமையான ஆவணம் .
- ஒவ்வொரு அணிக்கும் ஓர் ஆட்டத்தின் நடப்பில் இரு முறையீடுகள் வழங்கப்படுகின்றன; அவர்களது முறையீடு வெற்றியடையவில்லை என்றால் மட்டுமே இந்த எண்ணிக்கைக் குறைக்கப்படும். அணியின் முறையீடு வெற்றியடைந்தால் தங்கள் முறையீடு எண்ணிக்கையைத் தக்கவைத்துக்கொள்ளலாம்.
- களத்தடுப்பில் ஈடுபட்டுள்ள அணி "ஆட்டமிழக்கவில்லை" என்ற முடிவையும் துடுப்பாடும் அணி "ஆட்டமிழப்பு" முடிவையும் எதிர்க்கலாம். களத்தடுப்பிலுள்ள அணித்தலைவரோ ஆட்டமிழக்கும் மட்டையாளரோ இந்த எதிர்முறையீட்டை தங்கள் கைகளினால் "T" சமிக்ஞை செய்து பதியலாம்.
- எதிர்முறையீடு இவ்வாறு பதியப்பட்டு,ஏற்றுக்கொள்ளப்பட்டபின் மூன்றாவது நடுவர் விளையாடியதை மீள் ஆய்வு செய்வார்.
- கள நடுவர்கள் சில நேரங்களில் சிக்கலான முடிவுகள் எடுக்கப்படும்போது மூன்றாம் நடுவரின் துணையை நாடுவதுண்டு. இவை பெரும்பாலும் வரையறைக் கோடுகளைக் குறித்ததாகவோ (ரன் அவுட் அல்லது ஸ்டம்பிங்) எல்லைக்கோட்டைக் குறித்ததாகவோ (ஆறா அல்லது நாலா, களதடுப்பாளர் பந்தை கோட்டில் படாது தடுத்தாரா அல்லது பிடித்தாரா போன்றவை) இருக்கும். இவைஅணிகளின் எதிர்முறையீடு கணக்கில் சேராது.
- ஆனால் எதிர் முறையீடுகள் ஓர் ஆட்டமிழப்பைக் குறித்ததாகவே இருக்கும். காட்டாக, பந்து பிடிபட்டது விதிப்படியானதா (மட்டை அல்லது கையுறைகளில் பட்டதா, பிடிக்குமுன்னரே பந்து தரையில் பட்டதா) குச்சத்தை கால் மறைத்து ஆட்டமிழப்பில் நிபந்தைகள் பூர்த்தியானதா (பந்து தரையில் குச்சத்திற்கு நேராக அல்லது வலப்புறம் விழுந்ததா, மட்டையாளரின் கால்களில் குச்சத்தை நோக்கிய நேர்கோட்டில் பட்டதா) என்பன போன்றவை.
- மூன்றாம் நடுவர் களநடுவர்களுக்கு தனது ஆய்வின்படி அவர்களது முடிவை சரியானதாகவோ தவறாகவோ அல்லது முடிவெடுக்க இயலாததாகவோ அறிவிக்கிறார். களத்தில் உள்ள நடுவர் இறுதி முடிவை எடுக்கிறார்.
- சரியானதெனில் மீண்டும் உறுதிசெய்யும் சமிக்ஞையை காட்டுகிறார்; தவறானதெனில் மாற்றப்படுவதற்கான சமிக்ஞையை காட்டி பின்னர் சரியான சமிக்ஞையைக் காட்டுகிறார்.
- எதிர்முறையீடு செய்த அணி நடுவரின் முடிவு மாற்றப்பட்டால் தனது எதிர்ப்பு எண்ணிக்கையை தக்க வைத்துக்கொள்கிறது.
# நடுவர் முடிவு மீளாய்வு முறைமை

## கருத்துக்கள்

இந்த முறைமை பெரும்பாலான விளையாட்டுக்காரர்கள் மற்றும் துடுப்பாட்டப் பயிற்றுனர்களின் ஆதரவைப் பெற்றிருந்தாலும் சில எதிர் கருத்துக்களும் எழுந்துள்ளன, மேற்கிந்தியத் தீவுகளின் ஜோல் கார்னர் இது ஓர் "ஏமாற்று முறைமை" என்று கூறியுள்ளார்.. மற்றொரு மேற்கிந்தியர் ராம்நரேஷ் சர்வான் இந்த முறைமையைத் தாம் ஆதரிக்கவில்லை என்று கூறியுள்ளார். முன்னாள் நடுவர் டிக்கி பேர்ட்டும் கள நடுவர்களின் அதிகாரத்தை பறிப்பதாக இதனை விமரிசித்துள்ளார். இந்தியத் துடுப்பாட்ட வாரியம் இந்த முறைமையை ஏற்கவில்லை.
# நடுவர் முடிவு மீளாய்வு முறைமை

## துடுப்பாட்ட உலகக்ககிண்ணப் போட்டிகள் 2011

உலகக்கிண்ணப் போட்டிகளில் முதல் ஆட்டத்தின் இரண்டாவது இன்னிங்சின் நான்காவது பந்திலேயே இம்மீளாய்வு முறைமையின் முதல் மீளாய்வு செயலுக்கு வந்தது. சாந்தகுமாரன் சிறீசாந்த் வீசிய பந்தில் மட்டையாளர் ஆட்டமிழக்கவில்லை என்ற நடுவரின் முடிவை எதிர்த்து இந்திய அணித்தலைவர் மகேந்திர சிங் தோனி முறையிட மீளாய்வு பந்து இடது குச்சத்தை விட்டு விலகிச்சென்றதையும் நடுவரின் முடிவையும் உறுதி செய்தது. சர்ச்சைகளில் இருந்த நடுவர் முடிவு மீளாய்வு முறைமை இவ்வாறாக உலகக்கிண்ணப்போட்டியில் முதன்முதலாக செயலாக்கப்பட்டது. இந்த முறைமை மிகத்தீவிரமாக போட்டியிடப்பட்டுவந்த இந்தியா- இங்கிலாந்து போட்டியில் பயன்படுத்தப்பட்டபோது தொலைக்காட்சி மறு இயக்கம் பந்து குச்சத்தை தாக்குவதாக காட்டியபோதும் இங்கிலாந்தின் இயன் பெல் ஆட்டமிழக்காதவராக அறிவிக்கப்பட்டது குழப்பத்தை உண்டாக்கியது. புதிய முறைமையின் விதிகளின்படி மட்டையாளர் குச்சத்திலிருந்து 2.5மீ தொலைவில் பந்தை காலால் தடுத்திருந்தால் ஆடுகள நடுவரின் முடிவே இறுதியானது ஆகும். இவ்விதிகளைக் குறித்த அறிமுகம் ஏதும் தரப்படாத நிலையில் தோனி "இது தொழில்நுட்பத்தையும் மனிதத் திறனையும் கலப்படமாக்கும் ஓர் முறைமை" என்று கருத்துரைத்தார். இதற்கு எதிர்வினையாக பன்னாட்டுத் துடுப்பாட்ட அவை, முறைமை குறித்து முழுவதும் அறிந்தபிறகே ஆட்டக்காரர்கள் கருத்துரைக்க வேண்டும் எனக் கூறியது.
# இலங்கை நதிகளுக்கான புராதனப் பெயர்கள்

இலங்கையில் காணப்படும் சில நதிகளுக்கு வரலாற்று ரீதியாக வழங்கப்பட்ட புராதனப் பெயர்கள் வருமாறு:
- மல்வத்து ஓயா - கதம்ப நதி/அருவி ஆறு
- மஹா கணதவர ஓயா - கம்பீர நதி
- மகாவலி கங்கை - கங்கா நதி
- மாணிக்க கங்கை - கப்பரகந்தை நதி
- களனி கங்கை - கல்யாணி நதி
- கலா ஓயா - கோண நதி
- தெதுறு ஓயா - ஜஜ்ஜர நதி
- கிரிந்தி ஓயா - கரிந்தி நதி
- அம்பன் கங்கை - காரநதி
- கல் ஓயா - கல்கி நதி
- வளவ கங்கை - வனவாகினி/ வன நதி/வண்ண நதி
- கும்புக்கன்￼￼ நதி- குடிகந்த நதி/கக்கந்த நதி
# மக்கள் இயக்கம் (தமிழ்நாடு)

**மக்கள் இயக்கம்** தமிழ்நாட்டில் செயல்படும் ஒரு அரசியல் அமைப்பு/கட்சி ஆகும். இது திரைப்பட நடிகர் விஜயால் தொடங்கப்பட்டது. சூலை 2009இல் தனது நற்பணி/ரசிகர் மன்றங்களை மக்கள் இயக்கம் என்ற அமைப்பாக விஜய் மாற்றினார். இதற்கு ஒரு ஆண்டு முன்னரே தனது ரசிகர் மன்றங்களுக்கென தனியே ஒரு கொடியினை அறிமுகப்படுத்தியிருந்தார். விஜயின் தந்தை தமிழ்த் திரைப்பட இயக்குநர் எஸ். ஏ. சந்திரசேகர் இக்கட்சியின் முக்கிய நிருவாகிகளுள் ஒருவராக உள்ளார். 2010 ஆம் ஆண்டில் விஜயின் காவலன் திரைப்படம் வெளிவர திராவிட முன்னேற்றக் கழகம் (திமுக) தடை செய்வதாகக் குற்றம் சாட்டி, அண்ணா திராவிட முன்னேற்றக் கழகத்துடன் ஒருங்கிணைந்து திமுக அரசை தாக்கி வந்தது மக்கள் இயக்கம். பெப்ரவரி 2011இல் தமிழக மீனவர்கள் மீது இலங்கைக் கடற்படையினரின் தாக்குதல்களைக் கண்டித்து, நாகப்பட்டினத்தில் மக்கள் இயக்கம் தனது முதல் அரசியல் கூட்டத்தை நடத்தியது. 2011 சட்டமன்றத் தேர்தலில் அதிமுக கூட்டணியில் இடம் பெற்றது.
# மூவேந்தர் முன்னணிக் கழகம்

**அகில இந்திய மூவேந்தர் முன்னணிக் கழகம்** அல்லது **மூவேந்தர் முன்னணிக் கழகம்** தமிழ்நாட்டில் செயல்படும் ஒரு அரசியல்கட்சி ஆகும். முக்குலத்தோர் சாதியினரிடையே ஆதரவைப் பெற்றுள்ளது. இதன் நிறுவனர் மற்றும் தலைவர் மதுரை மீனாட்சி மிசன் மருத்துவமனையின் உரிமையாளர் டாக்டர் சேதுராமன் ஆவார். 1998இல் நிறுவப்பட்ட இக்கட்சி “மூவேந்தர் முன்னேற்ற முன்னணி”, ”மூவேந்தர் முன்னேற்றக் கழகம்”, ”மூவேந்தர் முன்னணிக் கழகம்” என பல்வேறு பெயர்களால் அறியப்பட்டாலும், அதன் நிறுவனரின் பெயரால் “டாக்டர் சேதுராமன் கட்சி” என்று பரவலாக அடையாளப்படுத்தப்படுகிறது. கடந்த காலத்தில் திமுகவுடன் கூட்டணி அமைத்துப் போட்டியிட்ட இக்கட்சி, தற்சமயம் அதிமுக கூட்டணியில் இடம் பெற்றுள்ளது. தமிழ்நாட்டை இரண்டாகப் பிரித்து தெற்கு மாவட்டங்களை தென் தமிழ் மாநிலம் என்ற பெயரில் தனி மாநிலமாக்க வேண்டுமென்பது இக்கட்சியின் கொள்கைகளுள் ஒன்றாகும்.
# எலு மொழி

**எலு மொழி** (*Eḷu*) அல்லது **ஹெல மொழி** (*Helu*) என்பது சிங்களத்தின் மூல மொழியாகக் கொள்ளப்படும் கிமு 3 ஆம் நூற்றாண்டைச் சேர்ந்த இந்திய ஐரோப்பியப் பிராகிருத மொழியாகும். இதைப் பழம் சிங்கள மொழி எனக் கொள்வாரும் உளர். இலங்கைப் பூர்வீக குடிகளின் மொழியுடன் பல்வேறு கால கட்டங்களில் இலங்கையில் வந்து குடியேறிய இந்திய இனத்தவரின் மொழிகளும் கலந்து உருவானதே ஹெலமொழி என்று கருதப்படுகிறது. இம்மொழிகளுள் ஆரிய மொழிகளும், தமிழும் அடங்கும்.
# எலு மொழி

## வரலாறு

எலு அல்லது ஹெல என்னும் மொழியின் தோற்றம் குறித்துத் தெளிவு இல்லை. பல்வேறுபட்ட கருத்துக்கள் ஆய்வாளர்களால் முன்வைக்கப்பட்டுள்ளன. இதுவே உலகின் முதல் மொழி என்பது முதல் கிறித்துவுக்குப் பிற்பட்ட காலத்தில் உருவான மொழி என்பதுவரை கருத்துக்கள் உள்ளன. ஆனாலும், இது இலங்கையிலேயே தோற்றம் பெற்ற ஒரு மொழி என்பது பொதுவாக ஏற்றுக்கொள்ளப்படுகிறது.
# எலு மொழி

## எலுவும் வடமொழிகளும்

வட இந்திய மொழிகளுடன் நெருங்கிய தொடர்பு கொண்டதும், இந்திய- ஆரிய மொழிகளுள் ஒன்றானதுமான எலு மொழி இலங்கையின் பிராகிருதம் என்று குறிப்பிடப்படுவது உண்டு. இதனால், எலு மொழிக்கும், சமசுக்கிருதம், பாளி முதலிய இந்திய-ஆரிய மொழிகளுக்கும் இடையே பல ஒப்புமைகள் காணப்படுகின்றன. குறிப்பாக, பௌத்த சமயத்தின் மொழியான பாளி மொழியின் தாக்கம் எலு மொழியில் பெருமளவு காணப்படுகிறது.
# எலு மொழி

## எலு மொழியும் தேசியவாதக் கருத்தாக்கங்களும்

எலு மொழி தூய சிங்கள மொழி என்றும் வேறு மொழிகளின் கலப்பு இல்லாதது என்றும் ஒரு கருத்தை 20 ஆம் நூற்றாண்டின் முற்பகுதியில் சில சிங்களத் தேசியவாதத் தலைவர்கள் முன்வைத்தனர். மிகப் பழைய காலத்தில் இலங்கையில் வாழ்ந்தவர்களாகப் பழைய இலக்கியங்களிலும் தொன்மங்களிலும் குறிப்பிடப்படும் இயக்கர், நாகர் முதலியோர் எலு மொழியையே பேசினர் என்பது இவர்களது கருத்தாக இருந்தது. வட இந்திய இதிகாசமான இராமாயணத்தில் வரும் இராவணன் எலு மொழியைப் பேசிய எலு இனத்தவனே என்பதும் இவர்களது வாதம். கலப்பற்ற மொழி என்னும் வாதத்தை முன்னிறுத்திய இவர்களிற் சிலர் மேலும் ஒரு படி மேலே சென்று சமசுக்கிருதம், பாளி முதலிய இந்திய மொழிகள் அனைத்துக்கும் தாய் மொழி எலு மொழியே என்ற கருத்தை முன்வைத்ததையும் காண முடிகிறது.
# எலு மொழி

## எலு மொழியும் தேசியவாதக் கருத்தாக்கங்களும்

### ஹெல மொழி இயக்கம்

20 ஆம் நூற்றாண்டின் முற்பகுதியில் இலங்கையில் பிரித்தானிய ஆதிக்கத்துக்கு எதிரான சிங்களத் தேசியவாதத்தின் எழுச்சி, சிங்கள இனத்துக்கான வலுவான அடையாளத்தை உருவாக்கும் முயற்சியில் எலு மொழி தொடர்பான கருத்தாக்கத்தைப் பயன்படுத்த முயன்றது. குமாரதுங்க முனிதாச போன்ற தலைவர்களால் இந்த இயக்கம் முன்னெடுக்கப்பட்டது. இவர்கள், சிங்கள மொழியில் ஆங்கில மொழியினதும் ஐரோப்பிய பண்பாட்டினதும் தாக்கங்களை மட்டுமன்றி, சமசுக்கிருதம், பாளி முதலிய இந்திய மொழிகளின் தாக்கங்களையும் எதிர்த்தனர். இதனால், பிற மொழித் தாக்கங்களினால் ஏற்பட்ட சொற் கலப்புக்களையும், இலக்கணக் கலப்புக்களையும் நீக்கித் தூய சிங்களம் என அவர்களால் கருதப்பட்ட எலு மொழிச் சொற்களைப் பயன்படுத்தவும், புழக்கத்தில் இருந்த சமசுக்கிருத இலக்கணத்தை அடியொற்றிய சிங்கள இலக்கணத்துக்கு மாற்றாக எலு மொழி இலக்கணத்தைப் பின்பற்றிப் புதிய இலக்கணத்தை உருவாக்க வேண்டும் எனவும் அவர்கள் வாதித்தனர். எனினும் இது போதிய வெற்றியை அடையவில்லை. ஆனாலும், இந்த ஹெல மொழிக் கருத்தாக்கம், மொழியை அரசியல்மயப்படுத்தவும், சிங்கள மொழியை மட்டும் அரச மொழியாக்கும் கொள்கைக்கும் பெருமளவு பங்களிப்புச் செய்துள்ளது.
# வீரமாமுனிவர் செய்த தமிழ் எழுத்துச் சீர்திருத்தம்

**வீரமாமுனிவர் செய்த தமிழ் எழுத்துச் சீர்திருத்தம்** என்னும் கட்டுரை *கான்சுடண்டின் சோசப்பு பெசுக்கி* (ஆங்கிலம்: *Constantine Joseph Beschi*) (1680-1747) என்னும் இயற்பெயரும் வீரமாமுனிவர் என்னும் சிறப்புப் பெயரும் கொண்ட தமிழறிஞர் ஒரு சில தமிழ் எழுத்துக்களைச் சீர்திருத்தி அமைத்த வரலாற்றை எடுத்துரைக்கிறது. வீரமாமுனிவர் தமிழகத்தில் 1710இலிருந்து 1747 வரை மறைப்பணியும் தமிழ்ப்பணியும் ஆற்றினார். தலைசிறந்த தமிழறிஞரான அவர் இலக்கணம், இலக்கியம், அகராதி, சிறுகதை போன்ற பல துறைகளில் தமிழ் வளர்ச்சிக்குப் பெரிதும் பங்களித்தார். தமிழுக்கு அவர் ஆற்றிய ஒரு சீரிய பணி தமிழ் எழுத்துகளில் அவர் கொணர்ந்த சீர்திருத்தம் ஆகும்.
# வீரமாமுனிவர் செய்த தமிழ் எழுத்துச் சீர்திருத்தம்

## உயிரெழுத்துச் சீர்திருத்தம்

### 1) அகரத்தையும் ஆகாரத்தையும் வேறுபடுத்தல்

வீரமாமுனிவர் காலத்தில் ஆகாரத்தை எழுதும் பொழுது அகரத்தின் மேல் புள்ளியிட்டு எழுதியதை விடுத்து அகரத்திற்கு சுழியிட்டு ஆகாரத்தை எழுதினார்
அ் => ஆ
# வீரமாமுனிவர் செய்த தமிழ் எழுத்துச் சீர்திருத்தம்

## உயிரெழுத்துச் சீர்திருத்தம்

### 2) எகரத்தையும் ஏகாரத்தையும் வேறுபடுத்தல்

முனிவர் காலத்திற்கு முன்னால் "எ" என்னும் எழுத்து குறிலாகவும் நெடிலாகவும் ஒலிப்புப் பெற்றது. அவர் குறிலுக்கும் நெடிலுக்கும் வேறுபாடு காண்பிக்க எகரத்தில் வருகின்ற மேல் கோடு நீட்டிச் சுழித்தால் அதை நெடிலாக ஒலிக்கலாம் என்று சீர்திருத்தம் கொணர்ந்தார். ஆனால் அச்சீர்திருத்தம் தற்போது வழக்கத்தில் இல்லை. அவர் இயற்றிய தமிழ்-இலத்தீன் அகராதி (1744) முழுவதிலும் "ஏ" என்னும் எழுத்தை "எு" என்றே எழுதியுள்ளார். இப்போது ஏகாரத்தில் இடப்படுகின்ற கீழ் வளைகோட்டைக் கொண்டுவந்தது யார் என்று தெரியவில்லை.
எ் => எு
# வீரமாமுனிவர் செய்த தமிழ் எழுத்துச் சீர்திருத்தம்

## உயிரெழுத்துச் சீர்திருத்தம்

### 3) ஒகரத்தையும் ஓகாராத்தையும் வேறுபடுத்தல்

இங்கேயும் குறிலையும் நெடிலையும் வேறுபடுத்த வீரமாமுனிவர் ஒகரத்தின் கீழே சுழி சேர்த்து அதை நெடிலாக்கினார்.
ஒ் => ஓ
# வீரமாமுனிவர் செய்த தமிழ் எழுத்துச் சீர்திருத்தம்

## உயிர்மெய்யெழுத்துச் சீர்திருத்தம்

### 1) எகர ஏகார உயிர்மெய் வேறுபடுத்தல்

*தேன்* என்பதைத் *தென்* என்பதிலிருந்து வேறுபடுத்த எகர ஒலி ஏகார ஒலியாக வேண்டும். இவ்வேறுபாட்டைக் காட்ட வீரமாமுனிவர் எகர ஒலியைச் சுட்டுகின்ற கொம்புக்கு மேலே சுழி அமைத்து, ஏகார ஒலி பெறச் செய்தார்.
தெ்ன் => தேன்.
# வீரமாமுனிவர் செய்த தமிழ் எழுத்துச் சீர்திருத்தம்

## உயிர்மெய்யெழுத்துச் சீர்திருத்தம்

### 2) ஒகர ஓகார உயிர்மெய் வேறுபடுத்தல்

*கோல்* என்னும் சொல்லைக் *கொல்* என்னும் சொல்லிலிருந்து வேறுபடுத்த ஒகர ஒலி ஓகார ஒலியாக வேண்டும். இவ்வேறுபாட்டைக் காட்ட முனிவர் ஒகர ஒலியைச் சுட்டுகின்ற கொம்புக்கு மேலே சுழி அமைத்து, ஓகார ஒலி பெறச் செய்தார்.
தெ்ால் => தோல்
# வீரமாமுனிவர் செய்த தமிழ் எழுத்துச் சீர்திருத்தம்

## உயிர்மெய்யெழுத்துச் சீர்திருத்தம்

### 3) உயிர்மெய்யெழுத்தில் ஆகாரத்தையும் ஓகாரத்தையும் சுட்டும் காலை ரகரத்திலிருந்து வேறுபடுத்தல்

*மான்* என்னும் சொல்லிலும் *கோன்* என்னும் சொல்லிலும் ஆகாரமும் ஓகாரமும் வருகின்றன. அவற்றைக் குறிக்க பயன்படும் கால் ரகரம் போல் இருந்தாலும் அது கீழே வளைவு பெறுவதில்லை. இவ்வாறு வளைவு கொடுத்து நெடிலைச் சுட்டும் காலை ரகரத்திலிருந்து வேறுபடுத்தும் முறை வீரமாமுனிவர் கொணர்ந்த சீர்திருத்தம் அல்ல. அவர் காலத்திலேயே சிலர் கிரந்த ரகரம் போன்ற இம்முறையைக் கையாண்டனர் என்றும், தாமும் அவ்வாறு எழுதியதாகவும் முனிவர் கூறுகிறார். அதையே அவரும் பயன்படுத்தி வழக்கத்தில் கொண்டுவந்தார்.இந்த ரகரம் சீர்திருத்தம் மலையாளத்தில் உள்ள ரகரம் "ര" போல இருந்தது
# வீரமாமுனிவர் செய்த தமிழ் எழுத்துச் சீர்திருத்தம்

## பயன்

உயிரெழுத்திலும் உயிர்மெய்யெழுத்திலும் வீரமாமுனிவர் கொணர்ந்த எகர ஒகர சீர்திருத்தத்தை ஆட்சியாளரும், அச்சகத்தாரும், அச்சடித்தோரும் ஏற்று நடைமுறைக்குக் கொண்டு வந்ததால் அச்சீர்திருத்தம் இன்றும் நிலைபெற்று, அனைவரும் மேற்கொள்ளும் வழக்கமாக வந்துவிட்டது.  
தாம் செய்த எழுத்துச் சீர்திருத்தம் பற்றி வீரமாமுனிவரே தமது *தமிழ்-இலத்தீன்* அகராதியின் (1744) முன்னுரையில் 15ஆம் பத்தியில் விளக்கியுள்ளார்.  
வீரமாமுனிவர் செய்த எழுத்துச் சீர்திருத்தத்தின் சிறப்பை ச. இராசமாணிக்கம் கீழ்வருமாறு விவரிக்கிறார்:
# நா. சண்முகலிங்கன்

**நா. சண்முகலிங்கன்** யாழ்ப்பாணப் பல்கலைக்கழகத்தின் சமூகவியல் பேராசிரியர் மற்றும் முன்னாள் துணைவேந்தரும் எழுத்தாளரும் ஆவார். கவிதைகள், சிறுகதைகள், விமர்சனங்கள் போன்றவற்றை எழுதியுள்ளார். ஆக்க இசைக் கலைஞராவார். நாடகக்கலை திரைப்படக்கலை, இலத்திரனியல் ஊடகக்கலை, நுண்சமூகப்பொறிமுறையியல் போன்றவற்றில் குறிப்பிடத்தக்க பங்களிப்பை வழங்கியவர். யாழ்ப்பாணப் பல்கலைக்கழகத்தில் சமூகவியல் துறையின் ஆரம்பகாலத் தலைவர். யாழ்ப்பாணப் பல்கலைக்கழகத்தின் முதல் சமூகவியல் பேராசிரியர்.
# நா. சண்முகலிங்கன்

## வாழ்க்கைக்குறிப்பு

சண்முகலிங்கன் யாழ்ப்பாணம் மயிலிட்டி தெற்கு தெல்லிப்பழையில் ஆசிரியர் கந்தவனம் நாகலிங்கம், நகுலேசுவரி ஆகியோரின் ஒரே மகன். 1987 இலிருந்து இடம்பெயர்ந்து யாழ்ப்பாணம், திருநெல்வேலியில் வசித்து வருகிறார். இவரது மனைவி கௌரி சண்முகலிங்கன். இவர் ஆசிரியரும் பிரபல கல்வியல் ஆய்வாளருமாவார். இவர்களின் ஒரே மகள் அம்பிகை.
# நா. சண்முகலிங்கன்

## கல்விப்புலம்

ஆரம்பக்கல்வியை யாழ்ப்பாணம் வலிகாமம் வடக்கு கட்டுவன் மயிலிட்டி தெற்கு ஞானோதாய வித்தியாசாலையில் கற்றார். உயர்தரக்கல்வியை தெல்லிப்பழை மகாஜனக் கல்லூரியில் கற்றார். பி.எட் இளமாணிப் பட்டப்படிப்பினை கொழும்பு பல்கலைக்கழகத்தில் முதல் வகுப்பில் சித்தி பெற்றார். இப்பாடத்துறையில் பட்டம்பெற்றிருந்தாலும் இவரது முதல்தர சிறப்புப் பட்டத்துக்கான ஆய்வுக்கட்டுரையானது சமூகவியல் பரப்பிலேயே இடம்பெற்றிருந்தது குறிப்பிடத்தக்கது. பின்னர் தனது முதுமாணிப் பட்டத்திற்கான ஆய்வுப் பயிற்சியை பிலிப்பைன்ஸ் நாட்டின் அற்றனையோ டீ மனிலா பல்கலைக்கழகத்தில் பெற்றுக் கொண்டார். அமெரிக்க பிரின்ஸ்டன் பல்கலைக்கழக மானுடவியல் பேராசிரியர் கணநாத் ஒபயசேகரா அவர்களின் வழிகாட்டில் யாழ்ப்பாணப் பல்கலைக்கழகத்தில் தனது கலாநிதிப் பட்ட ஆய்வினை மேற்கொண்டார்.
# நா. சண்முகலிங்கன்

## ஆய்வுப்புலம்

சமயத்தின் சமூகவியல், பண்பாட்டு மானுடவியல், ஊடகக் கல்வி, செயல்முறைவடிவிலான நுண் சமூகப் பொறிமுறையியல் என்பன இவரது சிறப்பு ஆய்வு ஆர்வங்களும் ஆய்வுப்புலமும் ஆகும். மானுடவியல் பேராசிரியர் கணநாத் ஒபயசேகரவின் வழிகாட்டலில் இவர் மேற்கொண்ட கலாநிதிப் பட்ட ஆய்வு அறிக்கையானது நூல் வடிவினில் "New Face of Durga" என்கின்ற தலைப்பினில், தில்லி காலிங்க பதிப்பக வெளியீடாகப் பதிப்பிக்கப்பட்டது. இந்திய மானுடவியல் பேராசிரியர் பக்தவத்சல பாரதியும் இவரும் இணைந்து *இலங்கை இந்திய மானுடவியல்* என்கின்ற ஆய்வு நூலை வெளியிட்டனர். விருது பெற்ற இவரது சிறுவர் புதினம் ஒன்று சிங்கள மொழியாக்கம் பெற்று வெளியிடப்பட்டுள்ளது .
# நா. சண்முகலிங்கன்

## பல்கலைக்கழகப் பணி

1981ஆம் ஆண்டு உதவி விரிவுரையாளராக பேராசிரியர் பேராசிரியர் கா. கைலாசபதி அவர்கள் கலைப்பீடாதிபதியாக இருந்த காலத்தில் பணியை ஆரம்பித்தார். 2007, டிசம்பர் 28 முதல் 2011, மார்ச் 31 வரை யாழ்ப்பாணப் பல்கலைக்கழகத் துணைவேந்தராக பணியாற்றினார்.
# நா. சண்முகலிங்கன்

## எழுதிய மெல்லிசைப் பாடல்கள்

- சந்தனமேடை எம் இதயத்திலே- எம். ஏ. குலசீலநாதன், எஸ். கே. பரராஜசிங்கம் இணைந்து பாடியது, இசை - எம்.ஏ.குலசீலநாதன்
- வானத்து வண்ண தாரகையாய்- என். பத்மலிங்கம் பாடியது. இசை - ஆர். முத்துசாமி
# நா. சண்முகலிங்கன்

## எழுதிய நூல்கள்

- *என் அம்மாவின் கதை*
- *என் அப்பாவின் கதை*
- *இதயரஞ்சனி, வானொலிச்சித்திரங்கள்*, (இணையாசிரியர் எஸ்.கே பரராசசிங்கத்துடன் இணைந்து எழுதியது) 1988
- *சந்தனமேடை*, கவிதை, 1992
- *நாகரிகத்தின் நிறம்*, கவிதைகள், 1993
- *மரபுகளும் மாற்றங்களும்*, சமூகவியல் கட்டுரைகள், 2001
- *சமூக மாற்றத்தில் பண்பாடு*, சமூகவியல் கட்டுரைகள், 2000
- *பண்பாட்டின் சமூகவியல்*, சமூகவியல் கட்டுரைகள், 2002
- *தொல்சீர் சமூகவியல் சிந்தனையாளர்*, 2002
- *சான்றோன் எனக்கேட்ட தாய்*, சிறுவர் நாவல், 1993
- *இலங்கை இந்திய மானிடயவில்*, சமூகவியல் மானுடவியல் கட்டுரைகள், (இணையாசிரியர் முனைவர் பக்தவக்சலபாரதியுடன் இணைந்து எழுதியது) 2004
- *சமூகவியல் கோட்பாட்டு மூலங்கள் - அமைப்பும் இயங்கியலும்*, கட்டுரைகள், 2008
- *ஊழித்தாண்டவம்*, சிறுகதை, 2004
- *Cult Murukan in Eastern Srilanka*, ஆய்வு நூல், 2003
- *A New Face of Durga*, Kalinga Publications
# வாடா (உணவு)

**வாடா** என்பது ஓருவகை தீனிப்பண்டமாகும். தமிழ்நாட்டில் குறிப்பிட்ட சில இடங்களில் மட்டுமே விருப்ப பண்டமாக உள்ளது. அதிராம்பட்டினம், நாகூர் மற்றும் சென்னையில் சில இடங்களிலும், யாழ்ப்பாணம் மற்றும் தமிழ் முஸ்லிம்கள் அதிகம் வசிக்கும் துபாய் “தேரா”விலும் இந்த உணவு கிடைக்கிறது. முஸ்லிம்களின் புனித மாதமான ரமலான் மாதத்தில் நோன்பு திறக்கும் நேரங்களில் விருப்ப பண்டமாக இது உள்ளது.
# வாடா (உணவு)

## தயாரிக்கும் முறை

அரிசியை ஊறவைத்து பாதி அரைத்து கொள்வார்கள். (அரைக்கும்போது சோற்றையும் சில இடங்களில் சேர்த்துக்கொள்கிறார்கள்?). தண்ணீர் அதிகம் ஊற்றுவதில்லை. பின்னர் சமோசாவிற்கு தேவையானது போன்று மசாலாப்பொருட்களுடன் வெங்காயம் சிறிது வெங்காயம் ஊற்றி வதக்கி கொள்கிறார்கள். பின்னர் ஒரு இலையிலோ துணியிலோவைத்து மாவை சிறிது வைத்து தட்டுவார்கள் (மாவு இலகுவாக இருக்கவேண்டும்)பின்னர் ஏற்கெனவே மசாவுடன் வதக்கியதை சிறிது வைத்து பின்னர் அதன்மேல் மாவு வைத்து நடுவில் ஓட்டை போடுவார்கள்.  
அதிக ருசி தருவதற்காக வாடாவில் சிறிய இறால்களையும் வைப்பார்கள். இறால் இல்லாமலும் செய்யப்படுகிறது.
# வாடா (உணவு)

## மேலும் பார்க்க

- வடை
- நோன்புக் கஞ்சி
- உண்டக்களியா
# ஜாக் கலிஸ்

**ஜாக் ஹென்றி கலிஸ்** (Jacques Henry Kallis, பிறப்பு: அக்டோபர் 16, 1975),தென்னாபிரிக்கா துடுப்பாட்ட அணியின் முன்னாள் சகலதுறை ஆட்டக்காரர்களில் ஒருவர். இவர் அணியின் வலதுகை துடுப்பாளரும், வலதுகை மித விரைவு பந்துவீச்சாளரும் ஆவார். மேலும் இவர் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டத்தின் தலைவராகவும் இருந்துள்ளார். தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் 10,000 ஒட்டங்கள் மற்றும் 250 இலக்குகள் வீழ்த்தியவர் எனும் சாதனையைப் படைத்துள்ள ஒரே வீரர் இவர் ஆவார். அனைத்துக் காலத்திற்குமான சிறந்த சகலத் துறையர்களுள் ஒருவராகக் கருதப்படுகிறார். மேலும் ஒருநாள் போட்டிகளில் 131 *கேட்சுகளைப்* பிடித்துள்ளார். மேலும் தேர்வுத் துடுப்பாட்டப் போட்டிகளிலும் சிறப்பான பங்களிப்பைக் கொடுத்துள்ள இவர் மொத்தம் 13,289 ஓட்டங்களையும் 290 இலக்குகளையும் எடுத்துள்ளார். மேலும் 200 *கேட்சுகளைப்* பிடித்துள்ளார்.  
இவர் மொத்தம் 166 தேர்வுத் துடுப்பாட்டப் போட்டிகளில் விளையாடினார். இவரின் மட்டையாளர் சராசரி 55 க்கும் அதிகமாக உள்ளது. 2007 அக்டோபர் முதல் டிசம்பர் மாதங்கள் வரையிலான நான்கு போட்டிகளில் ஐந்து நூறு ஓட்டங்கள் எடுத்துள்ளார். சனவரி 2011 இல் இந்தியத் துடுப்பாட்ட அணிக்கு எதிரான மூன்றாவது தேருத் துடுப்பாட்டத்தின் இரண்டாவது ஆட்டப் பகுதியில் நூறு ஓட்டங்கள் அடித்தார். இது இவரின் 40 ஆவது நூறு ஆகும். இதன்மூலம் அதிக நூறுகள் அடித்த வீரர்களில் ரிக்கி பாண்டிங் சாதனையை தகர்த்தி இரண்டாவது இடத்திற்கு முன்னேறினார். சச்சின் டெண்டுல்கர் 51 நூறுகள் எடுத்து முதல் இடத்தில் உள்ளார்.  
2008 ஆம் ஆண்டின் சிறந்த துடுப்பாட்ட வீரராக விசுடன் துடுப்பாட்டாளர்களின் நாட்குறிப்பு அறிவித்தது. 2005 ஆம் ஆண்டில் சிறந்த துடுப்பாட்ட வீரருக்கான பன்னாட்டுத் துடுப்பாட்ட இவை விருதையும், 2007 ஆம் ஆண்டின் சிறந்த தேர்வுத் துடுப்பாட்ட வீரருக்கான பன்னாட்டுத் துடுப்பாட்ட இவை விருதையும் பெற்றார். சோபர்ஸ், மற்றும் வால்ரர் ஹமொண்ட், ஜாக் கலிஸ் ஆகியோர் சிறந்த துடுப்பாட்ட வீரர்கள் மற்றும் சகலத் துறையர்கள் என கெவின் பீட்டர்சன் தெரிவித்தார். இவர்களின் தேர்வுத் துடுப்பாட்ட சராசரி 50 க்கும் அதிகமாகவும், ஒருநாள் போட்டிகளில் 20 க்கு அதிகமாகவும் உள்ளது.  
சனவரி 2, 2013 இல் நியூசிலாந்து துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் 13,000 ஓட்டங்கள் எடுத்தார். இதன்மூலம் இந்த இலக்கினை எடுத்த முதல் தென்னாபிரிக்கத் துடுப்பாட்ட அணி வீரர் மற்றும் சர்வதேச அளவில் நான்காவது வீரர் எனும் சாதனையைப் படைத்தார். மேலும் 292 இலக்குகளையும் எடுத்துள்ளார். தேர்வுத் துடுப்பாட்டப் போட்டிகளில் அதிகஓட்டங்கள் எடுத்த மட்டையாளர்களுக்கான தரவரிசையில் சச்சின் டெண்டுல்கர் மற்றும் ரிக்கி பாண்டிங்கிற்கு அடுத்தபடியாக மூன்றாவது இடத்தில் உள்ளார். 2013 ஆம் ஆண்டின் சிறந்த துடுப்பாட்ட வீரராக விசுடன் துடுப்பாட்டாளர்களின் நாட்குறிப்பு அறிவித்தது. டிசம்பர் 2013 இல் டர்பனில் நடந்த இரண்டாவது தேர்வுத் துடுப்பாட்டத்துடன் சர்வதேச துடுப்பாட்டப் போட்டிகளிலிருந்து ஓய்வு பெறுவதாக அறிவித்தார். இவரின் இறுதிப் போட்டியில் நூறு ஓட்டங்கள் அடித்தார் இதன்மூலம் இறுதிப்போட்டியில் நூறு அடித்த சில துடுப்பாட்டக்காரர்களில் ஒருவராகத் திகழ்கிறார். சூலை 30,2014 இல் அனைத்து வடிவ துடுப்பாட்டங்களிலும் இருந்து ஓய்வு பெற்றார்.
# ஜாக் கலிஸ்

## துடுப்பாட்ட வாழ்க்கை

காலிஸ் வின்பெர்க் பாய்ஸ் உயர்நிலைப்பள்ளியில் கலந்து கொண்டு துடுப்பாட்டம் விளையாடினார். ஒரு இளைஞனாக, கலிஸ் இங்கிலாந்தில் நெதர்ஃபீல்ட் சி.சி.யு அணிக்காக சில காலம் விளையாடினார். இவர் 14 போட்டிகளில் விளையாடி 98.87 எனும் சராசரியில் 791 ஓட்டங்கள் எடுத்தார். அந்த ஆண்டின் பிற்பகுதியில் இங்கிலாந்துக்கு எதிராக தேர்வுத் துடுப்பாட்டப் போட்டியில் இவர் அறிமுகமானார். ஜூலை 1993 இல், ஸ்காட்லாந்தின் யு -19 அணிக்கு எதிராக தென்னாப்பிரிக்கா யு -17 அணிக்கு இவர் தேர்ந்தெடுக்கப்பட்டார். இவர் 1993/94 ஆம் அண்டுகளில் 18 வயதான போது முதல் தரத் துடுப்பாட்டப் போட்டியில் இவர் அறிமுகமானார்.  
1995 டிசம்பர் 14-18 அன்று இங்கிலாந்துத் துடுப்பாட்ட அணிக்கு எதிராக டர்பனில் உள்ள துடுப்பாட்ட அரங்கத்தில் நடைபெற்ற தேர்வுத் துடுப்பாட்டப் போட்டியில் இவர் அறிமுகமானார்.ஆனால் துவக்க போட்டிகளில் அதிக ஓட்டங்கள் எடுக்கத் தவறினார். காலிஸ் 1996 இல் தென்னாப்பிரிக்கத் துடுப்பாட அணி பாக்கித்தானில் சுற்றுப் பயணம் செய்து விளையாடியது. அங்கு தனது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.ஆனால் சிறந்து விளங்க அதிக வாய்ப்பு கிடைக்கவில்லை. 1997 ஆம் ஆண்டில் பாகிஸ்தானுக்கு எதிராக 61 ஓட்டங்களுடன், பின்னர் இரண்டு போட்டிகளுக்குப் பிறகு, மெல்போர்ன் துடுப்பாட்ட மைதானத்தில் ஆஸ்திரேலியாவுக்கு எதிரான போட்டியில் தனது முதல் நூறு ஓட்டங்களை எடுத்தார்.
# ஜாக் கலிஸ்

## துடுப்பாட்ட வாழ்க்கை

### 1998-2002

1998 மற்றும் 2002 க்கு இடையில், ஐ.சி.சியின் துடுப்பாட்ட மதிப்பீடுகளின் படி காலிஸ் உலகின் முன்னணி பன்முக வீரர்களில் ஒருவராக இருந்தார். 1998 ஆம் ஆண்டில், நடைபெற்ற ஐ.சி.சி வாகையாளர் கோப்பைத் தொடரில் இரண்டு ஆட்ட நாயகன் விருதுகளும் தொடர் நாயகன் விருதினையும் பெற்றார். 1999 ஐ.சி.சி துடுப்பாட்ட உலகக் கோப்பையில் தொடர் நாயகன் விருதினையும் வென்றார். 2001 ஆம் ஆண்டின் பிற்பகுதியில், இவர் தேர்வுத் துடுப்பாட்டப் போட்டிகளின் பன்முக வீரர்களுக்காக ஐசிசி தர வரிசையில் முதலிடம் பெற்றார்.பின்னர் ஒருநாள் போட்டிகளில் 3 ஆவது வீரராகக் களம் இறங்கினார்.
# ஜாக் கலிஸ்

## துடுப்பாட்ட வாழ்க்கை

### 2013-2014

தேர்வுத் துடுப்பாட்டப் வரலாற்றில் ( சர் டொனால்ட் பிராட்மேன் மற்றும் முகமது யூசுப் மற்றும் கவுதம் கம்பீருக்கு முன்) தொடர்ச்சியாக ஐந்து போட்டிகளில் நூறு ஓட்டங்கள் அடித்த நான்கு வீரர்களில் ஒருவரான காலிஸ் 2003/04 பருவத்தில் சிறப்பாக விளையாடினார். 2004, 2005 மற்றும் 2008 ஆம் ஆண்டுகளில் இவர் சிறப்பாக விளையாடியதற்காக, உலக தேர்வுத் துடுப்பாட்டப் லெவன் அணியில் இடம் பெற்றார். ஐசிசி உலக ஒருநாள் லெவன் அணியில் 2004, 2005 2007 ஆம் ஆண்டிலும் இவர் ஒருநாள் லெவன் அணிக்கு தேர்வு செய்யப்பட்டார். 2007 ஆம் ஆண்டில், காலிஸ் நான்கு தேர்வுத் துடுப்பாட்டப் போட்டிகளில் ஐந்து நூறுகளை அடித்தார், பிராட்மேன், கென் பாரிங்டன் மற்றும் மத்தேயு ஹேடன் ஆகியோருக்குப் பிறகு இந்தச் சாதனையினை இவர் படைத்தார்.
# தத்தமங்களம்

**தத்தமங்கலம்** கிராமம் திருச்சிராப்பள்ளி மாவட்டம் மண்ணச்சநல்லூர் வட்டத்தில் உள்ளது. இங்கு மக்களின் தொழில் விவசாயம் ஆகும். மேலும் இவ்வூரின் மேற்கே உப்பாறு நீர்த்தேக்கம் உள்ளது. இதன் மூலம் பல ஊர்களுக்கு விவசாயத்திற்காக நீர் பயன்படுத்தப்படுகிறது. அதிகப்படியான நீர் நேராக கொள்ளிடம் ஆற்றில் கலக்கின்றது. இக்கிராமம் ஓர் ஊராட்சியாகும். இதன் கீழ் வடக்கு தத்தமங்கலம், சாலைப்பட்டி, தேவிமங்கலம், அக்கரைப்பட்டி, ஆகிய சிற்றூர்கள் இணைக்கப்பட்டுள்ளன.
# ஆப்கானித்தானின் மாகாணங்கள்

**ஆப்கானிஸ்தானின் மாகாணங்கள்** (ولايت *wilayat*) ஆப்கானிஸ்தானின் மேல்நிலை நிர்வாக அலகுகள் ஆகும்.  
2004இல் உருவாக்கப்பட்ட இரு மாகாணங்கள் உட்பட தற்போது 34 மாகாணங்கள் உள்ளன. ஒவ்வொரு மாகாணமும் மாவட்டங்களாக மேலும் பிரிக்கப்பட்டுள்ளன. இம்மாகாணங்கள் ஆளுநரின் தலைமையில் நிர்வகிக்கப்படுகின்றன.  
ஆப்கானிஸ்தான் அரசின் நாடாளுமன்ற மூதவையில் ஒவ்வொரு மாகாணத்திலிருந்தும் இரு உறுப்பினர்கள் அங்கம் வகிக்கின்றனர். ஆப்கானிஸ்தான் நாடாளுமன்ற மக்களவை உறுப்பினர்கள் மாவட்டவாரியாக தேர்ந்தெடுக்கப்படுகின்றனர்.
# வடமவண்ணக்கன் தாமோதரனார்

**வடமவண்ணக்கன் தாமோதரன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை குறுந்தொகை 85, புறநானூறு 172.  
வண்ணம் என்பது நிறம். பொன்னின் நிறத்தைக் காண்பது வண்ணக்கம். நகைப்பொன்னின், நாணயப்பொன்னின் மாற்றைக் காண்பவர் வண்ணக்கன். வடமம் என்பது இந்தப் புலவர் தாமோதரனார் வாழ்ந்த ஊர்.
# வடமவண்ணக்கன் தாமோதரனார்

## இவர் சொல்லும் செய்திகள்

### குறுந்தொகை 85

பரத்தையிடம் சென்ற தலைவன் தன் இல்லம் புக ஒப்புதல் வேண்டிப் பாணன் ஒருவனைத் தன் இல்லத்துக்குத் தூது அனுப்புகிறான். வீட்டில் தலைவியுடன் இருக்கும் தோழி தலைவனை உள்ளே நுழையவிட மறுத்துப் பாணனிடம் சொல்லும் செய்தியைக் கொண்டது இப்பாடல்.  
தலைவன் தலைவிக்கு எவரையும் விட இனியவன். எல்லாரையும் விடப் பேரன்பினன். என்றாலும் உள்ளூர்க் குருவியின் சேவல் தன்னுடன் தனக்குக் கருவுற்று வாழும் பேடைக்குருவிக்கு ஈனம் செய்துவிட்டு இனிக்கும் கரும்பிலுள்ள மணமில்லாத பூவைக் கோதுவது போலப் பரத்தையை நாவால் நக்கிக்கொண்டிருக்கிறான் - என்கிறாள் தோழி.
# வடமவண்ணக்கன் தாமோதரனார்

## இவர் சொல்லும் செய்திகள்

### புறநானூறு 172

இந்தப் பாடல் பிட்டங்கொற்றன் என்பவனின் நல்லியல்புகளைக் கூறுகிறது.  
பிட்டங்கொற்றன் சேர மன்னன் கோதை என்பவனின் ஆட்சிக்கு உட்பட்டு வன்புல நாட்டுப்பகுதி ஒன்றை ஆண்டுவந்தான். அந்த நாட்டில் புன்செய்ப் பயிராக விளையக்கூடிய ஐவனம் என்னும் நெல் மிகுதி. இரவில் ஐவண நெல் வயலில் காவல் புரியும் ஆடவர் வெளிச்சத்துக்காகத் தீப்பந்தம் வைத்திருப்பர். அந்தத் தீப்பந்தத்தின் ஒளி மங்கினால் அந்தாட்டில் ஆங்காங்கே கிடக்கும் மணிகள் ஒளி வீசி வெளிச்சம் தருமாம்.  
பிட்டங்கொற்றன் பெருங் கொடையாளி. அத்துடன் சிறந்த வீரன். சிறந்த வீரன் தன் திறமையை வெளிப்படுத்தப் பகையாளி வேண்டுமல்லவா? எனவே பிட்டங்கொற்றன் வாழிய, அவனோடு மாறுகொள்ளும் மன்னரும் வாழிய என்று இந்தப் புலவர் வாழ்த்துகிறார். **(இது ஒரு புதுமையான வாழ்த்து)**  
புலவர் பாணர்களை அழைத்துப் பேசுகிறார்.  
உலை ஏற்றுங்கள். சோறு ஆக்குங்கள். கள்ளுக்குடம் குறையட்டும். பாடல்வல்ல விறலியர் ஆடிப்பாடி மாலை சூடுங்கள். எதற்காகவும் கவலைப்பட வேண்டாம். பிட்டங்கொற்றன் இருக்கிறான். ஒல்லாம் தருவான்.
# வடமவண்ணக்கன் தாமோதரனார்

## புகழூர்த் தமிழி(பிராமி) கல்வெட்டு

கருவூர் மாவட்டத்துப் புகழூரிலுள்ள தமிழி கல்வெட்டு அங்குள்ள ஆறுநாட்டான் மலைக் குகையில் சேரமன்னன் இளங்கடுங்கோ அமண(சமண)த் துறவிகளுக்கு அறுத்துத் தந்த படுக்கைகள் இன்னின்ன துறவிகளுக்கு உரியவை என்று குறிப்பிடுகிறது. அங்குள்ள படுக்கைகளின் தலைமாட்டில் அசோகன் காலத்துத் தமிழி எழுத்துகளில் பிட்டன், கொற்றன் என்னும் பெயர்கள் பொறிக்கப்பட்டுள்ளன. இவை புலவர் தாமோதரன் குறிப்பிடும் பிட்டங்கொற்றன் தன் இறுதிக் காலத்தில் சமணத் துறவியாக மாறி இங்கு உறைந்தானோ என நினைத்துப் பார்க்கத் தூண்டுகிறது. மேலும் பிட்டன் என்பது தந்தை பெயராகவும், கொற்றன் என்பது மகன் பெயராகவும் இருக்கவேண்டும் என்னும் கருத்தையும் வெளிப்படுத்துகிறது.
# நேர்மையான ஹேக்கிங்

**நேர்மையான ஹேக்கிங்** (*ethical hacking*) எனப்படுவது தகவல்களை பாதுகாக்கும் பணியாகும். ஒரு நிறுவனத்தில் அல்லது தனிநபரின் அல்லது அரசாங்கத்தின் தகவல்கள் அனைத்தும் சேமிக்கப்பட்டிருக்கும் இடத்தை கைப்பற்றி தகவல்களை திருடும் ஹேக்கர்களைப்போலவே தொழில்நுட்பங்களை பயன்படுத்தி உள்ளே புகுந்து தகவல் திருடப்படும் வாய்ப்புகளை ஆராய்ந்து அவற்றை நிவர்த்தி செய்து தகவல் தரவு களஞ்சியத்திலுள்ள ஓட்டைகளை அடைத்து தகவல்கள் திருடப்படாமல் பாதுகாப்பதாகும்.  
தகவல் தொழில்நுட்பத்துறையில் அதிக சம்பளம் பெறும்துறையாக இது விளங்குகிறது. வங்கியின் கடனட்டை, பற்று பண அட்டை போன்றவற்றின் கடவுச்சொற்கள் போன்றவற்றை பாதுகாப்பது ஒரு உதாரணமாகும்.  
இங்கும் கருந்தொப்பி, வெண்தொப்பி, மண்ணிறதொப்பி என பல பிரிவுககளுண்டு.  
கறுப்பு பெட்டி சோதனை, வெள்ளைபெட்டி சோதனை, மண்ணிறபெட்டி சோதனை என்ற முறைகளில் தகவல்களைப்பெற்று சோதனைசெய்து தகவல்களை நிர்வாகித்து அதற்கான நுட்பங்களை பாதுகாப்பதே நேர்மையான ஹேக்கரின் வேலையாகும்.
# இலங்கையில் மக்கள்தொகைக் கணக்கெடுப்பு

**மக்கள்தொகைக் கணக்கெடுப்பு** என்பது ஒரு நாட்டில் ஆள்புல எல்லைக்குள் வாழும் முழுமையான மக்கள் தொகையைக் கணக்கெடுப்பதாகும். அதுவே குடிசன மதிப்பீடு எனவும் கூறப்படுகின்றது. 1871ம் ஆண்டிலேயே இலங்கைக்கென முதன் முதலில் அதிகாரபூர்வமான குடிசனக் கணிப்பீடு செய்யப்பட்டது. அன்றிலிருந்து 10 வருடங்களுக்கொரு முறை சர்வசனக் கணக்கெடுப்பு நிகழ்கிறது. அதன்படி 2001ம் ஆண்டு கணக்கெடுப்பு நிகழ்ந்தது. இதற்கு முன் 1981ல் இக்கணிப்பீடு நிகழ்ந்து பின்னர் 1991ம் ஆண்டில் இக்கணக்கெடுப்பு நிகழவில்லை. 2001ம் ஆண்டு கூட நாடளாவிய கணிப்பீடு நிகழ்த்தப்படவில்லை.
# இலங்கையில் மக்கள்தொகைக் கணக்கெடுப்பு

## புதிய கணக்கெடுப்பு முறை

இலங்கையில் மக்கள் தொகை மற்றும் வீடுகள் பற்றிய இக்கணக்கெடுப்பு மீண்டும் 2011ல் எடுக்கப்படுகிறது. இது இலங்கையின் 14வது மக்கள் தொகை மற்றும் வீடுகள் பற்றிய கணக்கெடுப்பாகும். இது முன்பு நிகழ்ந்தவற்றை விடவும் வித்தியாசமான முறையில் அமையும். அதாவது குறிப்பிட்ட காலத்தில் அனைவரையும் ஒரேநேரம் கணக்கெடுப்பதற்குப் பதிலாக இரு வாரங்களில் வீடுதோறும் வந்து ஒவ்வொருவரையும் கணக்கெடுப்பு செய்ய முடிவு செய்யப்பட்டிருக்கிறது.
# இலங்கையில் மக்கள்தொகைக் கணக்கெடுப்பு

## சனத்தொகையைத் தீர்மானிக்கும் காரணிகள்

ஒரு நாட்டில் சனத்தொகையைத் தீர்மானிக்கும் காரணிகளாக பின்வருவன காணப்படுகின்றன.
- பிறப்பு,
- இறப்பு,
குடியேற்றம் அல்லது குடியகல்வு ஆகியனவாகும்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### பிறப்பு விகிதம்

வருடாந்தம் குடிசனத் தொகையில் 1,000 பேருக்குப் பிறக்கும் தொகையைக் குறிக்கும். இந்த அட்டவணை மக்கள் தொகை அதிகரிப்பை நிர்ணயிக்கப் பயன்படுத்தப்படும் அடையாளமாகும்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### இறப்பு விகிதம்

வருடாந்தம் குடிசனத் தொகையில் 1000 பேருக்கு அவ்வருடத்துக்குள் நிகழும் மரணத்தொகையின் மதிப்பீட்டு விகிதமாகும். இதுவும் சனத்தொகை அதிகரிப்பைக் கணிக்க உபயோகிக்கப்படும் இன்னொரு அடையாளமாகும்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### அகதிகள் விகிதம்

மக்கள் தொகை அதிகரிப்பை முடிவு செய்கையில் உபயோகமாகும் இன்னுமொரு பெறுமதிமிக்க அடையாளம் அகதிகள் விவகாரமாகும். வருடாந்தம் குடியேறுவோரின் தொகை மற்றும் வருடாந்தம் குடியல்வோரின் தொகை என்பன இதன் மூலம் கணக்கெடுக்கப்படும்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### ஆண், பெண் எண்ணிக்கை

இதுவும் சனத்தொகைக் கணக்கெடுப்பின் முக்கிய நோக்கமாகும். 100 பெண்களுக்கு எத்தனை ஆண்கள் எனப் பார்ப்பதே இதன் நோக்கமாகும்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### உழைப்பு முயற்சியாளர்

குடிசனக் கணக்கெடுப்பில் உழைக்கும் முயற்சியாளரும் தகவலில் சேர்க்கப்படுவர். பொருளதார ரீதியில் செயற்பாடுள்ளோர் உழைப்பு முயற்சியாளர் எனப்படுவர். இவர்கள் தொழிலுள்ளோர் தொழிலற்றோர் என வகுக்கப்படுவர்.
# இலங்கையில் மக்கள்தொகைக் கணக்கெடுப்பு

## மக்கள் தொகைக் கட்டமைப்பு

### சாரத விகிதம்

சனத்தொகை அதிகரிப்பில் தீர்க்கமான இன்னுமொரு காரணி என சாரதா விகிதத்தைக் குறிப்பிடலாம். பெண்களின் வாழ்வில் அவர்கள் பெறும் குழந்தைகளின் தொகையே சாரதா விகிதம் எனப்படுகின்றது.
# இலங்கையில் மக்கள்தொகைக் கணக்கெடுப்பு

## கணக்கெடுப்பு

பெருந்தொகையான மக்களை கணக்கெடுப்பதெனில் அது ஒரு கடினமான காரியமாகும். எனவே, கணக்கெடுப்புக்கு முன்சில காரியங்கள் செய்யப்பட வேண்டியுள்ளன. அவை
- அனைத்து கிராமவட்டாரங்களினதும் வரைபடங்களைத் தயாரித்தல்
- அனைத்து கட்டடங்கள், வீடுகளின் பட்டியலைத் தயாரித்து அடையாளம் ஒட்டுதல்
- கணக்கெடுத்தல்.  
மேற்கூறப்பட்டவாறு வரைபடம் தயாரித்தல் அடையாளம் ஒட்டுதல் என்பனவற்றின் மூலம் கணக்கெடுப்பு அதிகாரி மிக எளிதாகச் செயற்பட முடியும்.
# இலங்கையில் மக்கள்தொகைக் கணக்கெடுப்பு

## குடிசனக் கணக்கெடுப்பில் கிடைக்கும் தகவல்கள்

பிரதான நோக்கம் குடிசனத் தொகையைக் கணக்கிடுவதாகும். அத்தோடு மேலும் சில தகவல்களும் இதன் மூலம் பெற்றப்படுகின்றன. பிறந்த தினம், ஆண், பெண் வேறுபாடு திருமணம் புரிந்த, திருமணம் புரியாத எனும் வித்தியாசத்தில் வீட்டின் பிரதான உரித்தாளிக்குரிய குடும்ப உறவு ஆகிய தகவல்களும் பெறபப்படுகின்றன. அவற்றோடு, கல்வித்தராதரம் அகதிகள் குடியேற்றம் பற்றிய தகவல்கள், தொழில்கள் பற்றிய விபரங்கள், அங்கவீனர் பற்றிய விவரங்கள், வீடுகளின் விபரங்கள் ஆகியனவும் அவற்றில் அடங்கும்.
# இலங்கையில் மக்கள்தொகைக் கணக்கெடுப்பு

## குடிசனத் தகவல்களினால் கிடைக்கும் பயன்கள்

- ஒழுங்கான குடிசன மதிப்பீட்டின் மூலம் ஒரு நாட்டில் அபிவிருத்தித் திட்டங்களை வகுத்து அவற்றை செயற்படுத்த முடியும்.
- மக்கள் தொகை, வீடுகளின் தொகை ஆகியவற்றின் மூலம் பெறும் தவல்களால் சிறந்த அபிவிருத்தித் திட்டங்களை செயற்படுத்த முடியும்.
- அரசின் கொள்கைகளை வகுப்பதற்கும் திட்டமிடுவதற்குத் குடிசனத்தொகை மதிப்பீடு உதவுதல்.
- அரச மற்றும் தனியார் துறை உத்தியோகங்கள் வழங்கப்படுவதற்குத் தேவையான தகவல்களைத் தேடிப் பயன்படுத்த குடிசனத் தொகை மதிப்பீடு உதவுதல்
- கல்விக்குரிய தீர்மானத்தை எடுக்கும்போது குடிசனத் தொகை மதிப்பீடு பயன்படல்
- சுகாதார மற்றும் மருத்துவப் பாதுகாப்பு வசதிகளைத் திட்டமிடவும் குடிசனத் தொகை மதிப்பீடு அவசியமாகின்றது.
- பொதுநல திட்டங்களைத் திட்ட இத்தகவல்கள் பயன்படுகின்றன.
- வெளிநாட்டு உதவிகளால் பிரதேசங்கள் தோறும் அபிவிருத்தியைச் செயற்படுத்தவும் குடிசன மதிப்பீடு பயன்படுகின்றது.
- உத்தியோகம் புரிவோர் உத்தியோகமற்றோர் ஆகியோரின் எண்ணிக்கைகளை அறிவதோடு, உத்தியோகம் வழங்கவும் தொழிற் பயிற்சியளிக்கவும் குடிசன மதிப்பீடு பயன்கொடுக்கின்றது.
- குடித்தொகைக் கணக்கெடுப்பு -1981 அரசாங்க வெளியீடு
- விஜய் - மார்ச்சு 2011
# வடநெடுந்தத்தனார்

**வடநெடுந்தத்தனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 179. நாலைகிழவன் நாகன் என்பவனின் வல்லாண்மை இதில் தெரிவிக்கப்பட்டுள்ளது.
# வடநெடுந்தத்தனார்

## வல்லாண்முல்லை செய்தி

வாகைத்திணையின் துறைகளில் ஒன்றாகத் தொல்காப்பியம் இதனை *வல்லாண் பக்கம்* என்று குறிப்பிடுகிறது. வேலேந்திப் பகைவர்களிடமிருந்து நாட்டைக் காப்பாற்றுவது வல்லாண் பக்கம். வல்லமையைக் காட்டும் ஆண்மைப் பகுதி என்பது இதன் பொருள். நாலை கிழவன் பாண்டிய அரசனின் போர்மறவன். இவன் பாண்டியனுக்குப் படை தேவைப்பட்டபோது வாள்வீரர் படைத் திரட்டித் தந்தான். இதனால் இவனது செயல் *வல்லாண் பக்கம்* ஆயிற்று.  
புறப்பொருள் வெண்பாமாலை இதனை *வல்லாண் முல்லை* என்று குறிப்பிடுகிறது.
# ஓட்டிசு கிப்சன்

**ஓட்டிசு டெலொய் கிப்சன்** (Ottis Delroy Gibson), பிறப்பு: மார்ச்சு 16, 1969),முன்னாள் மேற்கிந்தியத் தீவுகள் துடுப்பாட்ட வீரர் மற்றும் பயிற்சியாளரான இவர் மேற்கிந்தியத் தீவுகள் பார்படோசு, சென்ட்பீட்டர்ஸ்சைப் பிறப்பிடமாகக் கொண்டவர். மேற்கிந்தியத் தீவுகள் அணியின் முன்னாள் வலதுகை விரைவு பந்து வீச்சுசாளரான இவர் 2 தேர்வுத் துடுப்பாட்டப் போட்டிகளிளும்,15 ஒருநாள் பன்னாட்டுத் துடுப்பாட்டப் போட்டிகளிலும் 212 பட்டியல் அ போட்டிகளிலும் மற்ற்றும் 177 முதல்தரத் துடுப்பாட்டப் போட்டிகளில் விளையாடியுள்ளார். இவர் 2010-2014 ஆம் ஆண்டு வரை மேற்கிந்துயத் தீவுகளின் தலைமைப்பயுஇற்சியாளராக இருந்தார். இதற்கு முன்பாக இவர் இங்கிலாந்துத் துடுப்பாட்ட அணியின் பயிற்சியாளராக 2007 முதல் 2010 ஆம் ஆண்டு வரையிலும் பின்பு 2015 முதல் 2017 ஆம் ஆண்டு வரை இருந்தார். 2017 முதல் 2019 ஆம் ஆண்டு வரை வரை இவர் தென்னாப்பிரிக்கத் துடுப்ப்பாட்ட அணியின் பயிற்சியாளராக இருந்துள்ளார்.
# ஓட்டிசு கிப்சன்

## சர்வதேசப் போட்டிகள்

1995 ஆம் ஆண்டில் மேற்கிந்தியத் தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 81 ஓட்டங்களை விட்டுக் கொடுத்து அலெக் இசுட்டுவர்ட் மற்றும் டேரன் கா ஆகியோரது இலக்கினைக் கைப்பற்றினார். மட்டையாட்டத்தில் 29 ஓட்டங்களை எடுத்தார். ஆனால் இரண்டாவது ஆட்டப்பகுதியில் அவர் 51 ஓட்டங்களை விட்டுக் கொடுத்தார் . ஆனால் இலக்கினைக் கைபற்றவில்லை.மட்டையாட்டத்தில் 14 ஓட்டங்களை எடுத்தார். அந்தப் போட்டியில் மேற்கிந்தியத் தீவுகள் அணி 71 ஓட்டங்களில் அனைத்து இலக்குகளையும் இழந்தது.  
1999 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் முத; ஆட்டப் பகுதியில் 91 ஓட்டங்களை விடுக் கொடுத்து ஜேக்கஸ் காலிசு இலக்கினை வீழ்த்தினார். இரண்டாவது ஆட்டப் பகுதியில் 51 ஓட்டங்களை விட்டுக் கொடுத்தார் . ஆனால் இலக்கினைக் கைபற்றவில்லை.மட்டையாட்டத்தில் 31 ஓட்டங்களை எடுத்தார். இதுவே தேர்வுத் துடுப்பாட்டத்தில் இவரின் சிறந்த மட்டையாட்டம் ஆகும். இந்தப் போட்டியில் தென்னாப்பிரிக்க அணி 149 ஓட்டங்களில் வெற்றி பெற்றது.  
இவர் சிறந்த ஒருநாள் பன்னாட்டுத் துடுப்பாட்ட வீரராக அறியப்படுகிறார். மத்திய ஓவர்களில் இவர் சிறப்பாக ஓட்டங்களைச் சேர்த்து அணியின் வெற்றிக்கு உதவினார். இதுவரை 15 ஒருநாள் போட்டிகளில் விளையாடியுள்ள இவர் 141 ஓட்டங்களை எடுத்துள்ளார். ஆத்திரேலியத் துடுப்பாட்ட அணிக்கு எதிரான போட்டியில் இவர் 52 ஓட்டங்கள் எடுத்ததே இவரின் அதிகபட்ச ஓட்டமாகும். பந்துவீச்சில் 34 இலக்குகளைக் கைப்பற்றியுள்ள இவரின் பந்து வீச்சு சராசரி 18.26 ஆகுயாளரக ம். இலங்கைத் துடுப்பாட்ட அணிக்கு எதிரான போட்டியில் 42 ஓட்டங்களை விட்டுக் கொடுத்து ஐந்து இலக்குகளைக் கைப்பற்றியதே இவரின் சிறந்த பந்துவீச்சு ஆகுமபயிற்சியாளராக  
செப்டம்பர் 20, 2007 இல் இவர் இங்கிலாந்துத் துடுப்பாட்ட அணியின் பயிற்சியாளராக நியமிக்கப்பட்டார். ஏனேனில் அதற்கு முன்பாக பந்துவீச்சுப் பயிற்சியாளராக இருந்த ஆலன் டொனால்டு தென்னாப்பிரிக்காவில் வர்ணனையாளராகச் சென்றார். எனவே இலங்கைத் துடுப்பாட்ட அணிக்கு எதிரான தொடருக்கு இவர் பந்து வீச்சுப் பயிற்சியாளரானார். அதற்கு முன்பாக இவர் பீட்டர் மூர்ச் எனும் அகாதமியில் பணியாற்றினார்.
# ஐந்தொழில்கள்

இந்து சமய நூல்களின் அடிப்படையில் **ஐந்தொழில்கள்** என்பது படைத்தல், காத்தல், அழித்தல், அருளல், மறைத்தல் என்பவனவாகும். இந்த ஐந்தொழில்களையும் இறைவன் செய்து மக்களைக் காப்பதாக வேதங்களிலும், புராணங்களிலும் குறிப்புகள் உள்ளன.  
பொதுவாக இந்து மதத்தில் முத்தொழில்களான படைத்தல், காத்தல், அழித்தல் ஆகியவை மும்மூர்த்திகளான பிரம்மா, திருமால், சிவபெருமான் ஆகியோர் இத்தொழிலைச் செய்வதாக முன்னிலைப்படுத்தப் படுகின்றார்கள். சில நூல்களில் ஐந்தொழில்களை ஐந்து மூர்த்தங்கள் செய்வதாக குறிப்புகள் உள்ளன. இதன்படி பிரம்மா படைத்தலையும், திருமால் காத்தலையும், உருத்திரன் அழித்தலையும், மகேசுவரன் மறைத்தலையும், சதாசிவன் அருளலையும் ஆற்றுவதாகக் கூறப்படுகிறது.  
ஆனால் சைவத்தில் ஐந்தொழில்களையும் சைவத்தின் கடவுளான சிவபெருமானே செய்வதாகும். அதற்காக சிவபெருமானின் ஐந்து முகங்களான சத்யோ ஜாதம், வாமதேவம், அகோரம், தற்புருடம், ஈசானம் ஆகியவை படைத்தல், காத்தல், அழித்தல், அருளல், மறைத்தல் ஆகியவற்றைச் செய்வதாக சைவ நூல்கள் கூறுகின்றன. ஐந்தொழில்களைச் செய்பவர் விஸ்வகர்மா என்னும் ஆதி கடவுள். இவரே சிவன், சக்தி, விஷ்ணு ஆகியவரைப் படைத்தார். விஸ்வகர்மாவின் ஐந்து முகங்களான சத்யோ ஜாதம், வாமதேவம், அகோரம், தற்புருடம், ஈசானம் ஆகியவை படைத்தல், காத்தல், அழித்தல், அருளல், மறைத்தல் ஆகியவற்றைச் செய்வதாக சைவ நூல்கள் கூறுகின்றன.
# ஐந்தொழில்கள்

## இவற்றையும் காண்க

- ஐந்தேவர்
# விஷ்ணு தர்மோத்திரம்

**விஷ்ணு தர்மோத்திரம்** இந்து சமயத்தின் ஒரு உபபுராண நூல் ஆகும். இது ஒரு இந்து கலைக்களஞ்சியம் ஆகவும் கொள்ளப்படுகிறது. புவியியல், வானியல், வானசாத்திரம், காலபரிமாணம், சோதிடம், ஒழுக்கம், ஆசாரம், சட்டம், அரசியல், மருத்துவம், கணிதம், கருவிகள், அறிவுத்துறைகள், யுத்த தந்திரம், கலை, ஓவியம், சிற்பம் எனப் பல்வேறு விடயங்கள் பற்றி விளக்குகிறது. இது விஸ்ணு புராணத்தின் ஒரு பின்னிணைப்பாக கொள்ளப்படுகிறது. இது 18 உபபுராணங்களில் ஒன்றாகவும் கூறப்படுகிறது..
# விஷ்ணு தர்மோத்திரம்

## நூல் உள்ளடக்கம்

நூல் மூன்று காண்டங்களைக் கொண்டது. முதல் காண்டத்தில் 269 அத்தியாயங்களும், இரண்டாம் காண்டத்தில் 183 அத்தியாயங்களும், மூன்றாம் காண்டத்தில் 118 அத்தியாயங்களும் காணப்படுகின்றன.
# மோதாசனார்

**மோதாசனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 229
# மோதாசனார்

## பெயர்க் காரணம்

காதலரிடையே நிகழும் மோதலை ("மோதுதலை") இவர் பாடியுள்ளதால் பாடற்பொருளால் இவருக்கு மோதலாசனார் எனக் குறுந்தொகை நூலைத் தொகுத்தவர் பெயர் சூட்டியுள்ளார்.
# மோதாசனார்

## பாடல் சொல்லும் செய்தி

"காதல் செவிலியர்" செய்துகொள்ளும் "ஏதில் சிறுசெரு" பற்றி இவர் தம் பாடலில் குறிப்பிடுகிறார். செவிலியர் குழந்தையைப் பேணி வளர்ப்பர். இவர்கள் காதல் குழந்தையை வளர்க்கும் செவிலியர். யார் அவர்கள்? காதலனும், அவனுடன் அவனது ஊருக்குத் தன் பெற்றோருக்குத் தெரியாமல் செல்லும் காதலியும் ஆகிய இருவர்தான்.  
அவர்களுக்குள்ளே 'ஏதில் சிறுசெரு'. காரணம் இல்லாத சிறு சண்டை. செல்லும் பாலைநில வழியில் இவர்களுக்குள்ளே நடந்த சிறு சண்டையைக் கண்டவர்கள் தமக்குள் பேசிக்கொள்கின்றனர்.  
இவன் இவளது தலைமுடி ”ஐம்பாலைப்” பற்றுகிறான். இவள் இவனது தலைமுடி ”ஓரி”யைப் பற்றுகிறாள். இருவருக்கும் வலிக்கிறது. எனவே இருவரும் தம் பிடியை விலக்கிக்கொள்கின்றனர்.  
(காதலர் இணைந்த வாழ்வில் ஒருவரை ஒருவர் துனபுறுத்தினால் அது அவர்கள் இருவருக்கும் துன்பமாக விளையும் என்னும் உண்மையைக் கண்டு தெளிவு பெறுகின்றனர்.)  
”பாலே! நீ நல்லைமன்” - இந்தப் பிரிவுப் பாலும், செருப் பாலும் நல்லதுதான் என்று கண்டவர்கள் பேசிக்கொள்கின்றனர்.
# கொடை விழா

திருநெல்வேலி, தூத்துக்குடி மாவட்டங்களில் நடைபெறும் சிறுதெய்வ வழிபாட்டு விழாக்கள் **கொடை விழா** என அழைக்கப்படுகின்றன. இந்தக் கொடை விழா பெரும்பான்மையாக தமிழ் மாதங்களான பங்குனி, சித்திரை மற்றும் வைகாசி மாதங்களில் நடைபெறுகின்றன. எனவே இது முன்பு கோடை விழா என்றழைக்கப்பட்டு, பின்னர் கொடை விழா என்று மருவி இருக்கலாம் எனக் கருதப்படுகிறது.  
காலையில் கால்நடுதல் என்ற சடங்குடன் கொடை விழா ஆரம்பிக்கும். இரவில் ஆடு, கோழி, பன்றி ஆகிய விலங்குகளை பலியிடும் நிகழ்வுகள் கொடை விழாவின் இரவில் நடக்கும். அதை சாமக்கொடை என்பர்.
# கொடை விழா

## கொடை விழா நடைபெறும் ஆலயங்கள்

- வடக்கு வாசல் செல்வி அம்மன்
# மடல் வழி நட்பு

முகம் தெரியாமல் முகவரியை மட்டும் கொண்டு அஞ்சல் வழியாக ஒருவருக்கொருவர் ஏற்படுத்திக் கொள்ளும் நட்பு **மடல் வழி நட்பு** எனப்படுகிறது. இந்த மடல் வழி நட்பிற்கென உலகம் முழுவதும் பல அமைப்புகள் இருந்தன. தற்போது கணினி மற்றும் இணையம் வழியிலான தகவல் தொடர்பு அதிகரித்த பின்பு மின்னஞ்சல் மற்றும் இதர வழிகளிலான நட்பு அதிகரித்து விட்டதால் மடல் வழி நட்புக் கொள்பவர்களின் எண்ணிக்கை வெகுவாகக் குறைந்து போய் விட்டது.
# மடல் வழி நட்பு

## மடல் வழி நண்பர்கள் அமைப்புகள்

இந்தியாவில் சில மடல் வழி நண்பர்கள் அமைப்புகள் இன்னும் தொடர்ந்து இயங்கிக் கொண்டிருக்கின்றன. அவற்றுள் ஒன்று இந்திய மடல் வழி நண்பர் பேரவை. இந்த அமைப்பு மும்பையைத் தலைமையகமாகக் கொண்டு இயங்கி வருகிறது.
# மோசிசாத்தனார்

மோசி சாத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 272.  
மோசி என்பது தந்தையின் பெயர். உறையூர் ஏணிச்சேரி முடமோசியார் என்னும் புலவர் இவரது தந்தை எனலாம்.  
இந்தப் பாடல் ***செரு மிடை வீழ்தல்*** என்னும் துறையைச் சேர்ந்தது. **போரிட விழைதல்** என்பது இதன் பொருள். மதிலைக் காக்கும் போர் நொச்சி. வீரர்க் நொச்சிப்பூ சூடி மதிலைக் காக்கும் போரில் ஈடுபடிவர். இப்படி மதிலைக் காக்கும் போரில் ஈடுபட்ட வீரன் ஒருவனின் புகழ் இந்தப் பாடலில் சொல்லப்படுகிறது.
- *நீ நிழற்றிசினே* = நீ சூடி நிழலாக்கிக்கொண்டால்,
நெடுந்தகை! நீ சூடி நிழலாக்கிக்கொண்டால், மணிநிறப் பூக்கள் பூக்கும் நொச்சி மரம் காதலுக்கு உதவும் நல்ல மரமாக இருக்கும். நீ காவல் மிக்க நகரில் தொடியணிந்த மகளிரின் அலகுலிலே கிடந்தாலும் கிடப்பாய். நீ நெடுந்தகையாக ஊருக்கு வெளியிலே நின்றால் உன் ஊர்ப்படை எப்போதும் பின்வாங்குவது இல்லை.
# க. சின்னத்தம்பி

**கணபதிப்பிள்ளை சின்னத்தம்பி** (பிறப்பு: அக்டோபர் 20, 1938, இடைக்காடு, யாழ்ப்பாணம், இலங்கை) ஒரு கல்வியியல் துறைப் பேராசிரியர் ஆவார்.
# க. சின்னத்தம்பி

## எழுதிய கல்வியியல் நூல்கள்

- அறிகைத் தொழிற்பாடுகளும் ஆசிரியரும்
- கல்வி ஆய்வியல்
- கல்வியில் அளவீடும் மதிப்பீடும்
# க. சின்னத்தம்பி

## கட்டுரைகள்

1. உள-சமூக விருத்திபற்றிய எரிக்சனின் கருத்துக்கள், "சாகரம்" இதழ்-1
1. தொடர்பாடலும் கற்றல் கற்பித்தலும், பேராசிரியர் மா.செல்வராஜா மணிவிழா மலர், 2007
1. தன்னியல் கௌரவம், "Marian Blossm'- 2009 Nov.08, T/St,Mary's Co;;ege, Trincomalee,
1. ஆரம்பக் கல்வி மேம்பாட்டிற்கு வழிகோலும் விருத்தி உளவியற் கருத்துக்கள், 'மகுடம்" 2007 தி/ஸ்ரீசண்முகா இந்து மகளிர் கல்லூரி, திருகோணமலை
1. ஆசிரியரும் கற்றற் தொழிற்பாடும், கலைஞானம் இதழ் 1, 1980
# க. சின்னத்தம்பி

## வகித்தபதவிகள்

- 1960.01.25 – 1962.12.31 ஆசிரியர், கேகாலை புனித மரியாள் கல்லூரி
- 1962.01.01- 1962.12.31 ஆசிரியர், கேகாலை வித்தியாலயம்
- 1963.01.01 – 1963.08.31 ஆசிரியர், மாத்தளை புனித தோமஸ் கல்லூரி
- 1963.09.01 – 1971.02.14 ஆசிரியர், கம்பளை சாகிராக் கல்லூரி
- 1971.02.15 – 1976.04.06 இலங்கை கல்வி நிருவாக சேவை , அதிபர் உடப்பு தமிழ் மகாவித்தியாலயம்
- 1976.05.07 – 1980.10.14 உதவி விரிவுரையாளர், கல்விப் பீடம், கொழும்பு பல்கலைக்கழகம்
- 1980.10.15 – 2004.09.30 முதுநிலை விரிவுரையாளர்,கல்விப்பீடம், யாழ்ப்பாணப் பல்கலைக் கழகம்
- 1999.10.01 கல்வித்துறைப் பேராசிரியர்
# க. சின்னத்தம்பி

## கல்வியியற் பங்களிப்புகள்

Member of the Team of Evaluatators of Doctoral Thesis, Alagappa University, Karaikudi
M.Ed, Visitig Lecturer, Eastern University
Day School Lecturer, Teaching Practice Evaluation, Open University of Sri Lanka
Early Childhood Care and Developemnt (ECCD) Consultant dor curriculumn Development .Teacher Training and Research.
Contribution of the curriculumn Development for post Graduate Education Courses in Eastern University, Sri Lanka and University of Jaffna
Contribution to Recommence the PGDE (Part Time) Programme in University of Jaffna
Contribution to Recommence the Master of Education Programme in University of Jaffna
# க. சின்னத்தம்பி

## புலமைப்பரிசில்கள்

INstitute of Education, University of LOndon, November – December 1999, Senior UNiversity Academic Felloeship
# ஒடியன்

**ஒடியன்** என்பவன் தமிழக மலைவாழ் பழங்குடி மக்களின் நம்பிக்கைப்படி தீய ஆற்றல்கள் கொண்ட ஒரு மனிதன் ஆவான். ஒடியன் எனும் பெயரில் லட்சுமணன் என்பவர் தமிழ் எழுத்துகளில் எழுதப்பட்ட மலைவாழ் மக்கள் மொழியான இருளா மொழியில் கவிதை நூல் ஒன்றைப் படைத்துள்ளார்.
# பரிமாற்றுத்தன்மை

கணிதத்தில், ஒரு கணிதச் செயலைச் செய்யும்போது செயலுட்படுத்திகளின் (operands) வரிசை மாறினாலும் இறுதி முடிவின் மதிப்பு மாறாமல் இருக்குமானால் அந்தச் செயலி **பரிமாற்றுத்தன்மை** (*Commutativity*) உடையது எனப்படுகிறது. பரிமாற்றுத்தன்மையை அடிப்படைப் பண்பாகக் கொண்ட பல ஈருறுப்புச் செயலிகளைச் சார்ந்துள்ள கணித நிரூபணங்கள் நிறைய உள்ளன. எண் கூட்டல் மற்றும் பெருக்கல் போன்ற எளிய செயலிகளின் பரிமாற்றுத்தன்மை பல ஆண்டுகாலங்களுக்கு முன்பே யூகிக்கப்பட்டிருந்தாலும் 19ம் நூற்றாண்டில் கணிதம் முறைப்படுத்தப்படும் வரை பெயரிடப்படாமலேதான் இருந்து வந்தது. கழித்தல், வகுத்தல் செயலிகளுக்குப் பரிமாற்றுப் பண்பு கிடையாது.